wickkiey/tamil-wikipedia-chunked huggingface dataset:
# சா டின் மாவட்டம்

## போக்குவரத்து

இம்மாவட்டத்திலேயே அதிகமான தொடருந்தகங்கள் உள்ளன. கிழக்கு தொடருந்து வழிக்கோடு தொடருந்து வழிக்கோடு இம்மாவட்டத்தின் ஊடாக ஐந்து தொடருந்தகங்களையும், மா ஒன் சான் வழிக்கோடு ஒன்பது தொடருந்தகங்களையும் கொண்டுள்ளது.  
கிழக்கு தொடருந்து வழிக்கோட்டில் உள்ள தொடருந்தகங்கள்:  
- எம்டிஆர் பல்கலைக்கழக நிறுத்தகம்
- டாய் வாய் தொடருந்தகம்
- சா ட்டின் தொடருந்தகம்
- போ டான் தொடருந்தகம்
- குதிரைச்சவாரி தொடருந்தகம்  
மா ஒன் சன் வழிக்கோட்டில் உள்ள தொடருந்தகங்கள்:  
- டாய் வாய் தொடருந்தகம்
- சீ குங் கோயில் தொடருந்தகம்
- சா டின் வாய் தொடருந்தகம்
- நகரம் ஒன்று தொடருந்தகம்
- செக் மூன் தொடருந்தகம்
- டாய் சுயி ஹங் தொடருந்தகம்
- ஹெங் ஒன் தொடருந்தகம்
- மா ஒன் சான் தொடருந்தகம்
- வூ காய் சா தொடருந்தகம்
இந்த தொடருந்து சேவைகளின் வலைப்பின்னலின் பரப்பளவு கிட்டத்தட்ட 50 கிலோ மீட்டர்களாகும். இது ஹொங்கொங்கின் தொடருந்து வலைப்பின்னலின் அடிப்படையில் மிகவும் நீளமான ஒரு வலைப்பின்னலாகும்.  
இந்த மாவட்டத்தின் வீட்டுத்தொகுதிகளின் தோற்றத்தின் பின்னர் மக்களின் வருகை அதிகரிப்பால் மேலும் பாரிய திட்டங்கள் பல ஹொங்கோங் அரசால் மேற்கொள்ளப்பட்டன. புதிதாக பல பாதைகள் நிர்மாணிக்கப்பட்டன. மேம்பாலங்கள் மற்றும் அதிவேகப்பாதைகளும் அதில் உள்ளடங்கும்.
# சா டின் மாவட்டம்

## பாடசாலைகள்

சிறுவர் பாடசாலைகள் அல்லாமல் பெரிய பாடசாலைகள் 14 இம்மாவட்டத்தில் உள்ளன.
# சா டின் மாவட்டம்

## மருத்துவமனைகள்

இம்மாவட்டத்தில் நான்கு மருத்துவமனைகள் உள்ளன.  
- இளவரசர் வேல்ஸ் மருத்துவமனை
- சா ட்டின் மருத்துவமனை
- சேசையர் மருத்துவமனை
- ஐக்கிய மருத்துவமனை
# சா டின் மாவட்டம்

## காண்போர் கவரிடங்கள்

இம்மாவட்டத்தில் சுற்றுலாப் பயணிகள் மற்றும் உள்ளூர் உல்லாசப் பயணிகள் போன்றோரை கவர்ந்திழுக்கும் இடங்கள் பல உள்ளன. 12 காட்சியங்களைக் கொண்ட ஹொங்கொங் மரபுரிமை அருங்காட்சியகம் இம்மாவட்டத்திலேயே உள்ளது என்பதும் குறிப்பிடத்தக்கது.  
- சா ட்டின் குதிரை பந்தய மைதானம்
- சீ குங் கோயில் (யப்பானியப் பண்பாட்டு வகைக் கோயில்)
- டாவோ பங் சான்
- அமாஹ் பாறை
- சாங் டய் அக் (
- சிங்கக் கூடாரம்
- புதிய நகர அங்காடி
- பத்தாயிரம் புத்தர் மடாலயம்
- சிங் மூன் கால்வாய்
- சிங்கப் பாறை
- சா ட்டின் பூங்கா
- பென்போல்ட் பூங்கா
- சா ட்டின் நகர மண்டபம்
- சுனூப்பியின் உலகம்
# சா டின் மாவட்டம்

## பிரதான நகரங்கள்

- சா ட்டின் புதிய நகரம்
- டாய் வாய்
- மா வொன் சான்
- போ டான்
- சியு லெக் யுன்
- மா லியு சுயி
# சா டின் மாவட்டம்

## வெளியிணைப்புகள்

- Sha Tin District Council
- List and map of electoral constituencies (large PDF file)
- Sha Tin New Town
- Prince of Wales Hospital
- Chinese University of Hong Kong
- Hong Kong Heritage Museum
- Hong Kong Tourist Board's Sha Tin website
# சுரேஷ் ரைனா

**சுரேஷ் குமார் ரெய்னா (Suresh Kumar Raina ** (காசுமீரி: سریش کمار رائنا ) (பிறப்பு: நவம்பர் 27, 1986) ஜம்மு காஷ்மீர் மாநிலத்தின் காசுமீர் பண்டிட்கள் வாழ்ந்திருந்த **ரைனாவாரி** சிறுநகரைச் சேர்ந்த இந்தியத் துடுப்பாட்டக்காரர். சூலை 2005 முதல் இந்தியத் துடுப்பாட்ட அணியின் அங்கத்தினராக ஒருநாள் பன்னாட்டுத் துடுப்பாட்டங்களில் விளையாடி வருகிறார். 2006ஆம் ஆண்டிலேயே தேர்வுத் துடுப்பாட்ட அணியில் தேர்ந்தெடுக்கப்பட்டாலும் அவரது முதல் தேர்வு ஆட்டம் 26 சூலை 2010இல் இலங்கைக்கு எதிராகவே துவங்கியது. உள்நாட்டுப் போட்டிகளில் ரஞ்சிக் கோப்பைக்கு உத்தரப் பிரதேசத் துடுப்பாட்ட அணிக்கும் துலீப் கோப்பைக்கு மத்திய பிராந்தியத்திற்கும் ஆடுகிறார். ஆற்றல்மிகு இடதுகை மட்டையாளரான இவரது களத்தடுப்பிற்கு புகழ்பெற்றவர். அவ்வப்போது புறச் சுழற் பந்து வீசுவதும் உண்டு.இந்தியன் பிரீமியர் லீக் போட்டிகளில் குஜராத் லயன்சு அணித தலைவராக இருந்தார். மேலும் சென்னை சூப்பர் கிங்ஸ் அணி உதவித் தலைவராகவும் உள்ளார். இந்தியத் துடுப்பாட்ட அணித் தலைவராகவும் இருந்துள்ளார். ஒருநாள் பன்னாட்டுத் துடுப்பாட்டம், தேர்வுத் துடுப்பாட்டம், பன்னாட்டு இருபது20 ஆகிய மூன்று வடிவங்களிலும் நூறு (துடுப்பாட்டம்) ஓட்டங்கள் அடித்த முதல் இந்திய வீரர் ஆவார்.  
இவரின் முதல் ஒருநாள் போட்டி இவரின் பத்தொன்பதாவது வயதில் இலங்கைத் துடுப்பாட்ட அணிக்கு எதிராக விளையாடினார். இவரின் முதல் தேர்வுத் துடுப்பாட்டமும் இலங்கை அணிக்கு எதிரானது தான். இவரின் முதல் போட்டியிலேயே நூறு (துடுப்பாட்டம்) அடித்தார். 2011 துடுப்பாட்ட உலகக்கோப்பை வெற்றி பெற்ற இந்தியத் துடுப்பாட்ட அணியில் இடம் பெற்றிருந்தார்.
# சுரேஷ் ரைனா

## ஆரம்பகால வாழ்க்கை

இவர் ராஜ்நகர், காசியாபாத், உத்தரப் பிரதேசம், இந்தியாவில் உள்ளார். இவருக்கு தினேஷ் ரைனா,நரேஷ் ரைனா, முகேஷ் ரைனா ஆகிய மூன்று மூத்த சகோதரர்களும், ரேனு எனும் அக்காவும் உள்ளனர். ராகுல் திராவிட்டின் சுயசரிதை நூலான டைம்லஸ் ஸ்டீல் என்பதில் இவரைப் பற்றி குறிப்பிடப்பட்டுள்ளது.
# சுரேஷ் ரைனா

## துடுப்பாட்ட வாழ்க்கை

துடுப்பாட்டப் போட்டிகளில் விளையாடுவதற்காக காசிபாத்தில் இருந்து இலக்னோ 2000 ஆம் ஆண்டில் சென்றார். அங்குள்ள குரு கோவிந்த் சிங் விளையாட்டுக் கல்லூரியில் சேர்ந்தார். 2003 ஆம் ஆண்டில் ரஞ்சிக் கோப்பையில் அசாம் அணிக்கு எதிரான போட்டியில் உத்தரப் பிரதேசம் அணிக்காக விளையாடினார்.
# சுரேஷ் ரைனா

## இந்தியன் பிரீமியர் லீக்

சுரேஷ் ரைனா சென்னை சூப்பர் கிங்ஸ் அணிக்காக $650,000 அமெரிக்க டாலர் மதிப்பில் முதல் மூன்று ஆண்டுகள் விளையாடுவதற்காக ஏலத்தில் தேர்வு செய்யப்பட்டார். முதல் பருவத்தில் சிறப்பான பம்ங்களிப்பை அளித்தார். அந்த ஆண்டில் மாத்தியூ எய்டன், மைக்கேல் ஹசி, மற்றும் ஜேக்கப் ஓரம் ஆகிய வீரர்களுடன் விளையாடினார். தோனி இல்லாத மூன்று போட்டிகளில் சென்னை சூப்பர்கிங்சின் அணித் தலைவராக இருந்தார். மும்பை இந்தியன்ஸ் அணியை வீழ்த்தி கோப்பை வென்ற போட்டியில் ஐம்பது ஓட்டங்கள் பெற்று அணியின் வெற்றிக்கு உதவினார்.  
முதல்மூன்று பருவத்தில் 421, 434, 520 ஓட்டங்கள் எடுத்தார். மேலும் அதிக இலக்குகளைப் பிடித்தார். இந்த இரண்டு சதனைகளும் தற்போது வரை முறியடிக்கப்படவில்லை. அடம் கில்கிறிஸ்ற்கு அடுத்தபடியாக அதிக ஆறுகள் அடித்தார். 2011 ஆம் ஆண்டின் இந்தியன் பிரீமியர் லீக் போட்டியில் மகேந்திரசிங் தோனி, முரளி விஜய், அல்பி மோகல் ஆகிய வீரர்களுடன் விளையாடினார்.  
2011 ஐபிலிலும், சுரேஷ் ரெய்னா 438 ரன்கள் குவித்து, அதிக ஓட்டங்கள் எடுத்தவர்களின் பட்டியலில் முதலிடத்தை தக்க வைத்துக் கொண்டார். அதே போல், தொடர்ந்து ஏழு தொடர்களில் 400 ஓட்டங்களுக்கு மேல் எடுத்த ஒரே வீரர் ஆவார்.2011 ஆம் ஆண்டு , ராயல் சேலஞ்சர்ஸ் பெங்களூருவிற்கு எதிரான தகுதிச்சுற்று ஆட்டத்தில் இவரது சிறப்பான ஆட்டம் சென்னை அணியை இறுதிப் போட்டிக்குச் செல்ல பெரிதும் உதவியாக அமைந்தது. இப்போட்டியில் சுரேஷ் ரெய்னா ஆட்ட நாயகனாக தேர்வு செய்யப்பட்டார்.
# சுரேஷ் ரைனா

## நூறுகள்

### தேர்வு துடுப்பாட்ட நூறுகள்

- **ஓட்டங்கள்** நெடுவரிசையில், * எனக் குறிப்பிடப்பட்டால் **ஆட்டமிழக்காது** எனப் பொருள் கொள்க.
- **ஆட்டங்கள்** நெடுவரிசையில் **ஆட்ட எண்** என்பது விளையாட்டளாரின் வாழ்நாளில் எத்தனையாவது ஆட்டம் எனப் பொருள் கொள்க.  
**தேர்வு துடுப்பாட்ட நூறுகள் - சுரேஷ் ரைனா**  
| எண் | ஓட்டங்கள் | ஆட்ட எண் | எதிர் | நகரம்/நாடு | நிகழிடம் | ஆண்டு |
| --- | --- | --- | --- | --- | --- | --- |
| **[1]** | 120 | 1 | கொழும்பு, இலங்கை | சிங்களவர் விளையாட்டரங்கம் | 2010 | } |
# சுரேஷ் ரைனா

## பன்னாட்டு இருபது 20

| # | ஓட்டங்கள் | போட்டிகள் | எதிரணி | நகரம்/நாடு | மைதானம் | ஆண்டு | முடிவு |
| --- | --- | --- | --- | --- | --- | --- | --- |
| **1** | 101 | 13 | செயிண்ட் லூசியா | டெரன் சமி துடுப்பாட்ட மைதானம் | 2010 | வெற்றி | } |
# முத்ரா ராக்ஷஸம்

**முத்ரா ராட்சசம்** என்பது விசாகதத்தர் என்னும் சமசுகிருத மொழிப் புலவரால் எழுதப்பட்ட ஒரு அரசியல் வரலாற்று நாடகமாகும். இந்நூல் வட இந்தியாவில் சந்திர குப்த மௌரியர் ஆட்சிக் கட்டிலில் ஏறியதை விவரிக்கிறது. சாணக்கியர், ராக்சசன் (அமைச்சன்), சந்திரகுப்த மௌரியர் ஆகியோர் முக்கிய கதை மாந்தர்கள் ஆவார்.
# முத்ரா ராக்ஷஸம்

## தமிழ் மொழிபெயர்ப்புகள்

இந்நூல் 1950 ஆம் ஆண்டில் இ. கே. நடேசசர்மா என்பவரால் தமிழில் மொழிபெயர்க்கப்பட்டு உலகத் தமிழாராய்ச்சி நிறுவனத்தால் வெளியிடப்பட்டது. மறுபதிப்பு 2000 ஆம் ஆண்டில் வெளிவந்தது.  
பரிதிமாற் கலைஞர் எனும் வி. கோ. சூரியநாராயண சாஸ்திரியார், இந்நூலை **முத்திராராட்சம்** எனும் தலைப்பில் தமிழில் மொழிபெயர்த்துள்ளார்.
# 2 பேதுரு (நூல்)

**2 பேதுரு** அல்லது **பேதுரு எழுதிய இரண்டாம் திருமுகம்** (*Second Letter [Epistle] of Peter*) என்னும் நூல் கிறித்தவ விவிலியத்தின் இரண்டாம் பகுதியாகிய புதிய ஏற்பாட்டில் இருபத்திரண்டாவது நூலாக அமைந்துள்ளது . மூல மொழியாகிய கிரேக்கத்தில் இந்நூலின் பெயர் Epistole Petrou B (Επιστολή Πέτρου βʹ) எனவும் இலத்தீன் மொழிபெயர்ப்பில் Epistula II Petri எனவும் உள்ளது.  
பழைய தமிழ் மொழிபெயர்ப்பில் இம்மடல் *இராயப்பர் எழுதிய இரண்டாம் நிருபம்* என்றிருந்தது.  
பேதுருவின் முதல் திருமுகம் போலவே இதுவும் திருமுகப் பாணியில் அமைந்த மறையுரையே. யூதா திருமுகத்தோடு இது நெருங்கிய தொடர்புடையது. அதனை அடிப்படையாகக் கொண்டு இத்திருமுகம் வரையப்பட்டிருக்கலாம்.பிற்கால மடலாக இருப்பதால் இது கிறிஸ்துவைப் பற்றிய வளர்ச்சியடைந்த கிறிஸ்தியல் கருத்துகளைக் குறிப்பிடுகிறது.
# 2 பேதுரு (நூல்)

## 2 பேதுரு திருமுகத்தின் ஆசிரியர்

இத்திருமுக ஆசிரியர் தம்மை "இயேசு கிறிஸ்துவின் பணியாளனும் திருத்தூதனுமான சீமோன் பேதுரு" என எழுதினாலும் பேதுருதான் இத்திருமுகத்தை எழுதினார் என்பது பற்றி ஐயப்பாடு உள்ளது. ஏனெனில் பேதுரு வாழ்ந்தபோது இறுதி வருகை பற்றிப் பெரும் ஐயப்பாடு எதுவும் எழவில்லை. இது பிற்காலச் சூழ்நிலை ஆகும் (2 பேது 3:2-4). எனவே பேதுருவின் வாரிசுகளில் ஒருவர் அவர் பாணியில் இத்திருமுகத்தை எழுதியிருக்க வேண்டும்.
# 2 பேதுரு (நூல்)

## 2 பேதுரு எழுதப்பட்ட சூழலும் நோக்கமும்

இத்திருமுகத்தின் சூழலும் நோக்கமும் தெளிவாக இல்லை. யாருக்கு எழுதப்பட்டது என்றும் திட்டவட்டமாகக் கூறமுடியவில்லை. அக்காலத்தில் பல போலிப் போதகர்கள் தோன்றி உண்மையைத் திரித்து மக்களைத் தவறான நெறியில் வாழத் தூண்டினர் (2 பேது 2:2). இச்சூழ்நிலை இக்கடிதத்தை எழுத வைத்திருக்கலாம்.
# 2 பேதுரு (நூல்)

## 2 பேதுரு திருமுகத்தின் உள்ளடக்கம்

வாசகர்கள் கடவுளைப் பற்றியும் இயேசு கிறிஸ்துவைப் பற்றியும் உண்மையான அறிவைப் பெற வேண்டும். இந்த அறிவு இயேசுவை நேரில் பார்த்தும் அவர் போதனைகளைக் கேட்டும் இருந்த திருத்தூதர்களால் தரப்பட்டுள்ளது.  
கிறிஸ்து இனி வரமாட்டார் எனச் சிலர் பேசிவந்ததால் அவர் வருவது உறுதி என்பதை மீண்டும் திருமுக ஆசிரியர் வலியுறுத்துகிறார்; எவரும் அழிந்துவிடாமல், எல்லாரும் மீட்கப்பட வேண்டும் என்பதற்காகவே கிறிஸ்து வரக் காலம் தாழ்த்துகிறார் என்கிறார்.
# 2 பேதுரு (நூல்)

## 2 பேதுரு திருமுகத்திலிருந்து சில பகுதிகள்

**2 பேதுரு 1:3-8**  
"தம்முடைய மாட்சியாலும் ஆற்றலாலும் கடவுள் நம்மை அழைத்துள்ளார்.  
அவரை அறிந்துகொள்வதன் மூலம் இறைப்பற்றுடன் வாழ்க்கை நடத்துவதற்குத்  
தேவையான எல்லாவற்றையும் அவர் தம் இறை வல்லமையால் நமக்கு அருளியுள்ளார்.  
தீய நாட்டத்தால் சீரழிந்துள்ள உலகைவிட்டு விலகியோடி இறைத்தன்மையில் பங்கு பெறுங்கள்.  
இதற்கென்றே கடவுள் நமக்கு உயர்மதிப்புக்குரிய மேலான வாக்குறுதிகளை அளித்துள்ளார்.  
ஆகையால் நீங்கள் உங்கள் நம்பிக்கையோடு நற்பண்பும்,  
நற்பண்போடு அறிவும், அறிவோடு தன்னடக்கமும்,  
தன்னடக்கத்தோடு மன உறுதியும், மன உறுதியோடு இறைப்பற்றும்,  
இறைப்பற்றோடு சகோதர நேயமும்,  
சகோதர நேயத்தோடு அன்பும் கொண்டு விளங்குமாறு முழு ஆர்வத்தோடு முயற்சி செய்யுங்கள்.  
ஆகையால் நீங்கள் உங்கள் நம்பிக்கையோடு நற்பண்பும்,  
இப்பண்புகள் உங்களுள் நிறைந்து பெருகுமானால்  
நம் ஆண்டவர் இயேசு கிறிஸ்துவை அறிந்துள்ள நீங்கள்  
சோம்பேறிகளாகவும் பயனற்றவர்களாகவும் இருக்க முடியாது."  
**2 பேதுரு 3:8-9, 13, 18**  
"அன்பார்ந்தவர்களே, நீங்கள் ஒன்றை மறந்துவிடவேண்டாம்.  
ஆண்டவரின் பார்வையில் ஒருநாள் ஆயிரம் ஆண்டுகள் போலவும்,  
ஆயிரம் ஆண்டுகள் ஒருநாள் போலவும் இருக்கின்றன.  
ஆண்டவர் தம் வாக்குறுதியை நிறைவேற்றக் காலந்தாழ்த்துவதாகச் சிலர் கருதுகின்றனர்.  
ஆனால், அவர் அவ்வாறு காலந்தாழ்த்துவதில்லை.  
மாறாக, உங்களுக்காகப் பொறுமையோடிக்கிறார்.  
யாரும் அழிந்து போகாமல், எல்லாரும் மனம் மாறவேண்டுமென விரும்புகிறார்...  
அவர் வாக்களித்தபடியே நீதி குடிகொண்டிருக்கும் புதிய விண்ணுலகும்  
புதிய மண்ணுலகும் வரும் என நாம் எதிர்பார்த்துக் கொண்டிருக்கிறோம்...  
நம் ஆண்டவரும் மீட்பருமான இயேசு கிறிஸ்துவின் அருளிலும் அறிவிலும் வளர்ச்சி அடையுங்கள்.  
அவருக்கே இன்றும் என்றென்றும் மாட்சி உரித்தாகுக! ஆமென்."
# 2 பேதுரு (நூல்)

## 1 பேதுரு திருமுகத்தின் உட்பிரிவுகள்

</div>  
| பொருளடக்கம் - பகுதிப் பிரிவு | அதிகாரம் - வசனம் பிரிவு | 1995 திருவிவிலியப் பதிப்பில் பக்க வரிசை |  |
| --- | --- | --- | --- |
| 1. முன்னுரை (வாழ்த்து) | 1:1-2 | 450 |  |
| 2. கிறிஸ்தவ அழைப்பு | 1:3-21 | 450 - 451 |  |
| 3. போலி இறைவாக்கினர்களும் போலிப் போதகர்களும் | 2:1-22 | 451 - 452 |  |
| 4. ஆண்டவருடைய வருகை | 3:1-18 | 452 - 453 | } |
# புதிய கட்டுப்பாட்டகம்

**புதிய கட்டுப்பாட்டகம்** (New Territories) என்பது ஹொங்கொங்கின் பிரதான மூன்று ஆட்சி பிரிவுகளில் ஒன்றாகும். மற்றைய இரண்டு பகுதிகளாவன, ஹொங்கொங் தீவு மற்றும் கவுலூன் தீபகற்பம் ஆகும். சீன பெருநிலப்பரப்பின் சம் சுன் ஆற்றை வடக்கிலும், கவுலூன் தீபகற்பம் மற்றும் எல்லை வீதி பகுதியை தெற்காகவும் கொண்டு, அதற்கு உட்பட்ட 200 க்கும் அதிகமான தீவுகளையும் உள்ளடக்கிய நிலபரப்பையே "புதிய கட்டுப்பாட்டகம்" என்று அழைக்கப்படுகின்றது.
# புதிய கட்டுப்பாட்டகம்

## மாவட்டங்கள்

இந்த "புதிய கட்டுப்பாட்டகம்" என்று அழைக்கப்படும் பகுதியில் 9 மாவட்டங்கள் உள்ளன. அத்துடன் இந்த புதிய கட்டுப்பாட்டகம் பகுதியையும் புதிய கட்டுப்பாட்டகம் கிழக்கு மற்றும் புதிய கட்டுப்பாட்டகம் மேற்கு என இரண்டு பிரிவாக பிரித்து கூறுவதும் வழக்கில் உள்ளது.  
அத்துடன் இந்த புதிய கட்டுப்பாட்டகம் பகுதி 15 பிரதான அரசியல் ஆசனங்களையும் கொண்டுள்ளது.  
- **புதிய கட்டுப்பாட்டகம் கிழக்கு** (7 ஆசனங்கள்)
- ஹொங்கொங் வட மாவட்டம்
- சயி குங் மாவட்டம்
- சா டின் மாவட்டம்
- டய் போ மாவட்டம்  
- **புதிய கட்டுப்பாட்டகம் மேற்கு** (8 ஆசனங்கள்)
- தீவுகள் மாவட்டம்
- குவாய் சிங் மாவட்டம் (குவாய் சுங் மற்றும் சிங் யீ தீவு உட்பட)
- சுன் வான் மாவட்டம்
- சுன் மூன் மாவட்டம்
- யுங் லோங் மாவட்டம்
# புதிய கட்டுப்பாட்டகம்

## வெளியிணைப்புகள்

- Lease of the New Territories
- Lease of the New Territories
- Cap 1 Sched 5A - Area of the New Territories
# விழிப்பு நிலையில் மக்கள் (ஹொங்கொங்)

**விழிப்பு நிலையில் மக்கள்** என்பது ஹொங்கொங் அரசாங்கம், ஹொங்கொங் மக்களை எப்பொழுதும் விழிப்பு நிலையில் வைப்பதற்காக மேற்கொள்ளும் நடவடிக்கைகள் மற்றும் அறிவுருத்தல்கள் போன்றவற்றைக் குறிக்கும்.
# விழிப்பு நிலையில் மக்கள் (ஹொங்கொங்)

## கட்டடக் கட்டுமாணப் பணி

எடுத்துக்காட்டாக ஒரு வீட்டுத் தொகுதியோ ஒரு வானளாவி ஒன்றினதோ கட்டுமானப் பணிகள் நடைபெற்றுக்கொண்டிருக்கின்றன என்றால், அது என்ன கட்டடம், அதன் கட்டுமாணப்பணிகளை மேற்கொள்ளும் நிறுவனம் போன்றன பொதுமக்கள் அறியும் வண்ணம் விளம்பரப் பலகை இட்டிருக்க வேண்டும். கட்டட வடிவமைப்பு, அதன் விபரம் வெளிப்படுத்தப்பட்டிருக்க வேண்டும். அத்துடன் எத்தனை பேர் பணிப்புரிகிறார்கள், எத்தனையாம் திகதி கட்டுமாணப் பணி ஆரம்பம் ஆனது. எத்தனைப் பேருக்கு காயங்கள் ஏற்பட்டன என்பவற்றைக் கூட பொது மக்களின் பார்வைக்கு வெளியில் அறிவித்தல் பலகையில் இடவேண்டும்.
# விழிப்பு நிலையில் மக்கள் (ஹொங்கொங்)

## இன வேறுபாடு

ஹொங்கொங்கில் கண்டோனிசு மொழி பேசுவோரே 95% வீதம் உள்ளனர். ஏனையோர் 5% வீதம் மட்டுமே ஆகும். இருப்பினும் இனவேறுபாடு என்றால் என்ன அதனடிப்படையிலான சட்டங்கள். அவ்வாறான நிகழ்வுகள் ஏதேனும் நடந்தால் என்ன செய்ய வேண்டும், எங்கு முறையிட வேண்டும் எனும் அறிவுறுத்தல்களை தொடர்புடைய அமைப்புகள் மக்களுக்கு இலவசமாக அறிவிக்க வேண்டும். ஹொங்கொங் குடிவரவு திணைக்களம் சென்றால் இன வேறுபாடு சட்டமும் நானும் எனும் நூல் முழு அறிவுறுத்தலுடன் இலவசமாகவே பெற்றுக்கொள்ளலாம்.
# இன வேறுபாடு சட்டமும் நானும்

குறித்த ஒரு நூலின் முகப்பு]]
**இன வேறுபாடு சட்டமும் நானும்** (*Race Discrimination Ordinance and I*) என்பது ஹொங்கொங் அரசாங்கத்தால் சமத்துவ வாய்ப்பு ஆணையம் ஊடாக வழங்கப்படும் இன வேறுபாடு என்றால் என்ன, அவ்வாறான இன அடிப்படையிலான வேறுபாடுகள் நடந்தால் என்ன செய்ய வேண்டும் என்பது தொடர்பில் வழங்கப்படும் ஒரு மக்கள் விழிப்பு நிலை இலவச நூலாகும். இது 14 பக்கங்களைக் கொண்ட ஒரு சிறிய நூல் அல்லது கையேடு ஆகும்.  
இந்நூலில் ஒருவர் இன வேறுபாட்டின் அடிப்படையில் எப்படி நடக்கக் கூடாது எனும் விளக்கமும். இன வேறுபாட்டின் அடிப்படையில் ஒருவர் பாதிக்கப்பட்டால் பாதிப்புக்குள்ளானவர் என்ன செய்ய வேண்டும் என்பதனையும் அதற்கான சட்டம் மற்றும் தண்டனை குறித்தும் அறிவுறுத்தல்கள் வழங்கப்பட்டுள்ளன.
# இன வேறுபாடு சட்டமும் நானும்

## வரலாறு

இன வேறுபாட்டுக்கு எதிரான சட்டம் 2008 யூலை மாதம் சட்டமாக்கப்பட்டது. அதாவது இனம் எனும் அடிப்படையில் வேறுபடுத்தல், அலைக்கழித்தல், அடிமைப்படுத்தல் போன்ற நடவடிக்கைகள் தொடர்பான பிரச்சினைகளுக்காக உருவாக்கப்பட்டதே இந்த "இன வேறுபாடு சட்டம்" ஆகும். இச்சட்டம் 2009 யூலை 10 ஆம் திகதி செயல்படத் தொடங்கியது.
# இன வேறுபாடு சட்டமும் நானும்

## வெளியிணைப்புகள்

- இன வேறுபாட்டுக்கான சட்டம் **ஹொங்கொங்**
- இன வேறுபாடு சட்டமும் நானும் **இணையத்தில் நூல்**
# சமத்துவ வாய்ப்பு ஆணையம்

**சமத்துவ வாய்ப்பு ஆணையம்** (Equal Opportunities Commission) என்பது ஹொங்கொங் வாழ் மக்கள் அனைவரும் (தொழில் வாய்ப்புக்கு வந்தோர் உட்பட) சமத்துவ வாய்ப்புடன் இருக்க வேண்டும் எனும் அடிப்படையில் உருவாக்கப்பட்ட சட்டங்களைக் கொண்டியங்கும் ஒரு நிறுவனமாகும்.
# சமத்துவ வாய்ப்பு ஆணையம்

## தலைமை பணிமனை

இதன் தலைமை பணிமனை "சமத்துவ வாய்ப்பு ஆணையம்", 19 ஆம் மாடி, நகர அங்காடி மூன்று, 14 டைக்கூ வான் வீதி, டைக்கூ சிங், ஹொங்கொங் இல் உள்ளது. எவருக்கேனும் பிரச்சினைகள் நடந்தால் பொறுப்புணர்வுடன் பணிகளை முன்னெடுக்கும் முறைமை ஹொங்கொங்கில் உள்ள ஏனை அரச திணைக்களங்கள் போலவே இங்கும் நடைபெறும் என்பது குறிப்பிடத்தக்கது.
# சமத்துவ வாய்ப்பு ஆணையம்

## மக்கள் விழிப்பு நிலைக்கான நூல்கள்

இந்த சமத்துவ வாய்ப்பு ஆணையம் ஹொங்கொங் மக்கள் அனைவரும் சமத்துவ வாய்ப்பு பெற்று வாழவேண்டும், எந்த இனத்தவரானாலும், எந்த மதத்தவரானாலும், எந்த நிறத்தவரானாலும் மக்கள் மத்தியில் வேறுபாடுகள் தோன்றக் கூடாது எனும் அடிப்படையில் பல செயல் திட்டங்களையும் செய்து வருகின்றது. அத்துடன் மக்கள் விழிப்பு நிலை தொடர்பாகப் பல நூல்களையும் இலவசமாகவே வழங்கி வருகின்றது.
# 1 யோவான் (நூல்)

**1 யோவான்** அல்லது **யோவான் எழுதிய முதல் திருமுகம்** (*First Letter [Epistle] of John*) என்னும் நூல் கிறித்தவ விவிலியத்தின் இரண்டாம் பகுதியாகிய புதிய ஏற்பாட்டில் இருபத்து மூன்றாவது நூலாக அமைந்துள்ளது . மூல மொழியாகிய கிரேக்கத்தில் இந்நூலின் பெயர் Epistole Ioannou A (Επιστολή Ἰωάννου αʹ) எனவும் இலத்தீன் மொழிபெயர்ப்பில் Epistula I Joannis எனவும் உள்ளது.  
பழைய தமிழ் மொழிபெயர்ப்பில் இம்மடல் *அருளப்பர் எழுதிய முதல் நிருபம்* என்றிருந்தது. யோவான் என்னும் பெயரே ஆங்கிலத்தில் John என்று வழங்கப்படலாயிற்று.  
இத்திருமுகம் பொதுத் திருமுகங்களில் ஒன்றாக இருப்பினும் வழக்கமான வாழ்த்து, வாசகர் பற்றிய குறிப்பு எதுவும் இதில் இல்லை. எனினும் இதன் வாசகர்கள் ஒரு குறிப்பிட்ட குழுவினராக அல்லது சபையினராக இருந்திருக்க வேண்டும். அங்கு முதியோர் இளையோர் அனைவரும் இருந்ததாகக் குறிப்பிடப்பட்டுள்ளது. இவர்களை நம்பிக்கையில் முதியோராகவும் இளையோராகவும் கூடக் கருதலாம்.
# 1 யோவான் (நூல்)

## 1 யோவான் திருமுகத்தின் ஆசிரியர்

யோவான் நற்செய்திக்கும் இத்திருமுகத்திற்கும் இடையே மிகுந்த ஒற்றுமை காணப்படுகிறது. மொழி நடை, கலைச் சொற்கள், கருத்துக்கள் ஆகியவற்றில் இந்த ஒற்றுமை குறிப்பாகக் காணப்படுகிறது. இரண்டிற்கும் இடையே உள்ள ஒரு சில வேறுபாடுகள் எளிதில் விளக்கக்கூடியவையாய் இருக்கின்றன. எனவே இரண்டும் யோவான் சமூகத்திலிருந்தே தோன்றியிருக்க வேண்டும். திருத்தூதர் யோவானே நேரடியாக இதனை எழுதினாரா என்பது பற்றி அறுதியிட்டுக் கூறமுடியாது. இத்திருமுகம் யோவான் நற்செய்திக்கு முன்னுரையாக எழுதப்பட்டது என்பர் ஒரு சிலர். இது யோவான் நற்செய்தியில் வரும் சில கருத்துக்களுக்கு விளக்கமாக எழுதப்பட்டது என்பர் வேறு சிலர்.
# 1 யோவான் (நூல்)

## 1 யோவான் திருமுகம் எழுதப்பட்ட நோக்கம்

அக்காலத்தில் எழுந்த சில தவறான கருத்துக்களை, குறிப்பாக இயேசுவைப் பற்றிய தவறான கருத்துக்களைக் களைவது இத்திருமுகத்தின் முக்கிய நோக்கங்களுள் ஒன்றாகத் தெரிகிறது. கிறிஸ்தவச் சமூகத்தின் ஆன்மீகம் மற்றும் சமூகம் பற்றிய விழிப்புணர்வை ஆழப்படுத்துவதும் (1 யோவா 3:17) திருமுகத்தின் நோக்கமாக இருந்திருக்க வேண்டும். இச்சமூகத்தின் உறுப்பினர்கள் (1 யோவா 2:19) இயேசுவை மெசியாவாக ஏற்றுக்கொள்ள மறுத்தார்கள் (1 யோவா 2:22). அத்துடன் அவர் உண்மையில் மனிதராகவும் இருந்தார் என்பதையும் அவர்கள் ஏற்றுக்கொள்ளவில்லை (1 யோவா 4:2). மீட்புக்கும் நல்லொழுக்கம், அன்பு போன்றவற்றுக்கும் தொடர்பு இல்லை என்றும் அவர்கள் கூறி வந்தார்கள். திருமுக ஆசிரியர் இப்படிப்பட்டத் தவறுகளைக் களைய முற்படுகிறார்.
# 1 யோவான் (நூல்)

## 1 யோவான் திருமுகத்தின் உள்ளடக்கம்

இத்திருமுகத்தில் அடங்கியுள்ள முக்கிய கருத்துகள்:  
- இயேசு உண்மையில் மனிதராகவும் இருந்தார் என்று கூறி, அதை அவர்கள் நம்ப வேண்டும் என்கிறார் ஆசிரியர்.  
- கடவுளிடம் அன்புகூர்பவர்கள் சகோதர சகோதரிகளிடமும் அன்புகூர வேண்டும் என அறுதியிட்டுக் கூறுகிறார் ஆசிரியர்.  
- அன்பு பற்றி மிகுதியாகப் பேசுவதால் இதை "அன்புக் கடிதம்" எனலாம்.
# 1 யோவான் (நூல்)

## 1 யோவான் திருமுகத்திலிருந்து சில பகுதிகள்

**1 யோவான் 1:5-7**  
"நாங்கள் அவரிடமிருந்து கேட்டறிந்து உங்களுக்கு அறிவிக்கும் செய்தி இதுவே:  
கடவுள் ஒளியாய் இருக்கிறார்;  
அவரிடம் இருள் என்பதே இல்லை.  
நாம் இருளில் நடந்து கொண்டு,  
அவருடன் நமக்கு நட்புறவு உண்டு என்போமென்றால் நாம் பொய்யராவோம்;  
உண்மைக்கேற்ப வாழாதவராவோம்.  
மாறாக, அவர் ஒளியில் இருப்பதுபோல் நாம் ஒளியில் நடப்போமானால்,  
ஒருவரோடு ஒருவர் நட்புறவு கொண்டிருப்போம்.  
மேலும் அவர் மகனாகிய இயேசுவின் இரத்தம்  
எல்லாப் பாவத்தினின்றும் நம்மைத் தூய்மைப்படுத்தும்."  
**1 யோவான் 4:16-21**  
"கடவுள் நம்மிடம் கொண்டுள்ள அன்பை அறிந்துள்ளோம்; அதை நம்புகிறோம்.  
கடவுள் அன்பாய் இருக்கிறார்.  
அன்பில் நிலைத்திருகிறவர் கடவுளோடு இணைந்திருக்கிறார்.  
கடவுளும் அவரோடு இணைந்திருக்கிறார்.  
கடவுள் இருப்பதுபோல் நாமும் இவ்வுலகில் இருக்கிறோம்.  
எனவே தீர்ப்பு நாளில் உறுதியான நம்பிக்கை கொண்டிருப்போம்.  
இவ்வாறு நம்மிடையே உள்ள அன்பு நிறைவடைகிறது.  
அன்பில் அச்சத்திற்கு இடமில்லை; மாறாக நிறை அன்பு அச்சத்தை அகற்றிவிடும்.  
ஏனெனில் அச்சத்தில் தண்டனை உணர்வு அடங்கியுள்ளது;  
அச்சம் கொண்டுள்ளவரிடம் அன்பு முழு நிறைவு அடையாது.  
அவரே முதலில் நம்மிடம் அன்பு செலுத்தியதால் நாமும் அன்பு செலுத்துகிறோம்.  
கடவுளிடம் அன்பு செலுத்துவதாகச் சொல்லிக் கொண்டு  
தம் சகோதரர் சகோதரிகளை வெறுப்போர் பொய்யர்.  
தம் கண் முன்னேயுள்ள சகோதரர் சகோதரிகளிடம் அன்பு செலுத்தாதோர்,  
கண்ணுக்குப் புலப்படாத கடவுளிடம் அன்பு செலுத்த முடியாது.  
கடவுளிடம் அன்பு செலுத்துவோர் தம் சகோதரர் சகோதரிகளிடமும் அன்பு செலுத்த வேண்டும்.  
இதுவே அவரிடமிருந்து நாம் பெற்ற கட்டளை."
# 1 யோவான் (நூல்)

## 1 யோவான் திருமுகத்தின் உட்பிரிவுகள்

</div>  
| பொருளடக்கம் - பகுதிப் பிரிவு | அதிகாரம் - வசனம் பிரிவு | 1995 திருவிவிலியப் பதிப்பில் பக்க வரிசை |  |
| --- | --- | --- | --- |
| 1. முன்னுரை (வாழ்வு அளிக்கும் வாக்கு) | 1:1-4 | 455 |  |
| 2. ஒளியும் இருளும் | 1:5 - 2:29 | 455 - 457 |  |
| 3. கடவுளின் பிள்ளைகளும்
அலகையின் பிள்ளைகளும் | 3:1-24 | 457 - 458 |  |
| 4. அன்பும் நம்பிக்கையும் | 4:7 - 5:12 | 458 - 460 |  |
| 5. முடிவுரை | 5:13-21 | 460 | } |
# தமிழ்நாடு காவல்துறை

**தமிழ்நாடு காவல்துறை** தமிழ்நாட்டில் சட்ட ஒழுங்கை நிலை நாட்டவும் குற்றங்களைத் தடுக்கவும் தமிழ்நாடு அரசு உள்துறை அமைச்சகத்தின் கீழ், ஒரு தலைவரைக் (DGP) கொண்டு இயங்கும் அரசு சார்ந்த அமைப்பாகும். இஃது இந்தியாவில் ஐந்தாவது பெரிய காவல்துறை ஆகும்.
# தமிழ்நாடு காவல்துறை

## வரலாறு

முதன் முதலில் இது மதராசு நகரக் காவல்துறைச் சட்டம் 1888 (*The Madras City Police Act 1888*) இற்கு ஏற்ப தொடங்கப்பட்டது. இச்சட்டத்திற்கு ஆளுநரின் ஒப்புதலும் 1888, ஏப்ரல் 12 , Governor-General -இன் ஒப்புதலும் 1888, சூன் 26 வழங்கப்பட்டது. தொடக்கத்தில் ஓர் ஆணையாளரைக் கொண்டு உருவாக்கப்பட்ட இது சென்னை மாநகர எல்லை முழுமைக்குமாகத்தான் தன் செயல் எல்லையைக் கொண்டிருந்தது. ஆண்கள் மட்டுமே பணியாற்றிவந்த தமிழ்நாடு காவல் துறையில் முதன்முதலில் 1973 இல் பெண்களும் சேர்த்துக்கொள்ளபட்டனர்.
# தமிழ்நாடு காவல்துறை

## துறை அமைப்பு

தமிழ்நாடு காவல்துறையில் மொத்தம் 1,21,215 பேர் பணிபுரிகிறார்கள். தமிழ்நாடு காவல்துறை வடக்கு, மைய, மேற்கு மற்றும் தெற்கு என நான்கு காவல் மண்டலங்களாகப் பிரிக்கப்பட்டுள்ளது. இவை ஒவ்வொன்றும் ஒரு காவல் பொது ஆய்வாளர் (*Inspector General of Police*) தலைமையில் இயங்குகின்றன.  
தமிழகத்தில் உள்ள 9 பெரிய நகரங்களான சென்னை, கோயம்புத்தூர் , மதுரை, திருச்சிராப்பள்ளி, சேலம் , திருநெல்வேலி, திருப்பூர், ஆவடி மற்றும் தாம்பரம் ஆகிய நகரங்களில் காவல்துறை காவல் ஆணையாளர் (*Commissioner of Police*) தலைமையில் இயங்குகின்றது.  
தமிழகம் 38 காவல் மாவட்டங்களாகப் பிரிக்கப்பட்டுள்ளது. இந்த மாவட்டங்கள் காவல் கண்காணிப்பாளர் (*Superintendent of Police*) தலைமையில் இயங்குகின்றன. இரண்டு அல்லது மூன்று மாவட்டங்களுக்கு ஒரு துணை காவல் பொது ஆய்வாளர் (*Deputy Inspector General of Police*) மேற்பார்வை செய்கிறார்.  
நகர்க் காவல்நிலையங்களில் காவல் ஆய்வாளர் (*Inspector*), துணைக் காவல் ஆய்வாளர் (*Sub-Inspector*), உதவியாளர் (*A-2*) மற்றும் காவலர்கள் (*Constables*) பணிபுரிகிறார்கள். இவர்களைத் தவிர காவலர்களில் எழுத்தர்களும் வண்டி ஓட்டுநர்களும் உள்ளனர்.
# தமிழ்நாடு காவல்துறை

## துறை அமைப்பு

### அடுக்கதிகாரம் (Hierarchy)

#### உயர் அதிகாரிகள்

- காவல்துறைத் தலைமை இயக்குநர் (DGP)
- காவல்துறை கூடுதல் தலைமை இயக்குநர் (ADGP)
- காவல்துறைத் தலைவர் (IG)
- காவல்துறைத் துணைத்தலைவர் (DIG)
- காவல் கண்காணிப்பாளர் (SP)
- காவல்துறை உதவிக் கண்காணிப்பாளர் (ASP)
- கூடுதல் காவல் கண்காணிப்பாளர் (ADSP)
- காவல்துறை துணைக் கண்காணிப்பாளர் (DSP)
# தமிழ்நாடு காவல்துறை

## துறை அமைப்பு

### அடுக்கதிகாரம் (Hierarchy)

#### துணை அதிகாரிகள்

- காவல் ஆய்வாளர் (Insp.)
- உதவி ஆய்வாளர் (SI)
- உதவியாளர் சப்-இன்ஸ்பெக்டர் (ASI)
- தலைமைக் காவலர் (HC)
- முதல்நிலைக் காவலர் (PC-I)
- காவலர் (PC)
# தமிழ்நாடு காவல்துறை

## காவல் துறையின் பல்வேறு பிரிவுகள்

1. சட்டம் மற்றும் ஒழுங்கு பிரிவு (Law and Order)
1. ஆயுதம் அல்லது தமிழ்நாடு சிறப்புப் படை (*Armed Police or Tamil Nadu Special Police*)
1. பொதுமக்கள் பாதுகாப்பு (*Civil Defence and Home Guards*)
1. பொதுமக்கள் வழங்கல் மற்றும் உளவுத்துறை (*Civil Supplies, CID*)
1. கடலோர காவல் துறை (*Coastal Security Group*)
1. குற்றப் புலனாய்வு மற்றும் உளவுத்துறை (*Crime Branch, CID*)
1. பொருளாதாரச் சிறப்புப் பிரிவு (*Economic Offences Wing*)
1. செயல்பாடு - தமிழக ஆயுதப்படை மற்றும் ஆயுதப்படை பள்ளி (*Operations – T.N. Commando Force & Commando School*)
1. இரயில்வே காவல்துறை (*Railways*)
1. சமூக நீதி மற்றும் மனித உரிமைகள் (*Social Justice and Human Rights*)
1. சிறப்புப் பிரிவு - உளவு மற்றும் பாதுகாப்பு (*Special Branch , CID including Security*)
1. குற்றப் பிரிவு (நுண்ணறிவு) (Co-Intelligence)
1. போக்குவரத்துக் காவல் பிரிவு (Traffic)
1. மதுவிலக்கு அமல் பிரிவு (Prohibition Enforcement Wing)
1. குடிமையியல் பாதுகாப்புப் பிரிவு (Protection and Civil Rights)
1. பயிற்சிப் பிரிவு (Training)
# தமிழ்நாடு காவல்துறை

## காவல்துறைப் பதவிகள்

தமிழ்நாட்டில் காவல்துறைப் பணியில் இருப்பவர்களுக்கு பணிக்கேற்ற குறியீடுகள் அவர்கள் அணிந்திருக்கும் சட்டையில் இடம் பெற்றிருக்கின்றன. அவை குறித்த அட்டவணை;  
**'''தமிழ்நாடு காவல்துறைப் பதவி மற்றும் குறியீடுகள்'''**  
| பதவி | பதவிச் சின்னம் |  |
| --- | --- | --- |
| காவல்துறைத் தலைமை இயக்குநர் (DGP) | அசோகச் சின்னம்,அதன் கீழ் குறுக்காக வைக்கப்பட்ட வாளும் குறுந்தடியும் அதற்குக் கீழ் ஆங்கிலத்தில் IPS எழுத்து |  |
| காவல்துறை கூடுதல் தலைமை இயக்குநர் (ADGP) | அசோகச் சின்னம்,அதன் கீழ் குறுக்காக வைக்கப்பட்ட வாளும் குறுந்தடியும் அதற்குக் கீழ் ஆங்கிலத்தில் IPS எழுத்து |  |
| காவல்துறைத் தலைவர் (IGP) | ஐந்துமுனை நட்சத்திரம் ஒன்று இதன் கீழ் குறுக்காக வைக்கப்பட்ட வாளும் குறுந்தடியும் அதற்குக் கீழ் ஆங்கிலத்தில் IPS எழுத்து |  |
| காவல்துறைத் துணைத்தலைவர் (DIG) | அசோகச் சின்னம், அதன்கீழ் ஃ வடிவில் மூன்று நட்சத்திரங்கள், அதற்குக் கீழ் ஆங்கிலத்தில் IPS எழுத்து |  |
| தேர்வுநிலை காவல் கண்காணிப்பாளர்
(SP) | அசோகா சின்னம், அதற்குக் கீழே இரண்டு நட்சத்திரம், அதற்குக் கீழே ஐபிஎஸ் என்ற ஆங்கில எழுத்து |  |
| காவல்துறைக் கண்காணிப்பாளர் (SP) | அசோகச் சின்னம், அதன்கீழ் ஒரு நட்சத்திரம், அதற்குக் கீழ் ஆங்கிலத்தில் IPS அல்லது TPS எழுத்து |  |
| காவல்துறை இணைக் கண்காணிப்பாளர் (Addl.SP) | அசோகச் சின்னம், அதன்கீழ் ஆங்கிலத்தில் IPS எழுத்து |  |
| காவல்துறைக் கூடுதல் கண்காணிப்பாளர் (ADSP) | அசோகச் சின்னம், அதன்கீழ் ஆங்கிலத்தில் TPS எழுத்து |  |
| காவல்துறை உதவிக் கண்காணிப்பாளர் (ASP) | மூன்று நட்சத்திரம் ஒன்றன்பின் ஒன்றாக அமைந்திருக்கும். அதற்குக் கீழ் ஆங்கிலத்தில் IPS எழுத்து |  |
| காவல்துறை துணைக் கண்காணிப்பாளர் (DSP) | மூன்று நட்சத்திரம் ஒன்றன்பின் ஒன்றாக அமைந்திருக்கும். அதற்குக் கீழ் ஆங்கிலத்தில் TPS எழுத்து |  |
| ஆய்வாளர் (Inspector) | மூன்று நட்சத்திரம் அதற்குக் கீழ் கருநீலம், சிகப்பு ரிப்பன் அதன் கீழ் தமிழில் த.கா.துறை என்று இருக்கும் |  |
| உதவி ஆய்வாளர் (Sub-Inspector) | இரண்டு நட்சத்திரம் அதற்குக் கீழ் சிகப்பு ரிப்பன் அதன் கீழ் தமிழில் த.கா.துறை என்று இருக்கும் |  |
| சிறப்பு துணை ஆய்வாளர் (Special.Sub-Inspector) | இரண்டு நட்சத்திரம் அதற்குக் கீழ் சிகப்பு ரிப்பன் அதன் கீழ் தமிழில் த.கா.துறை என்று இருக்கும் |  |
| தலைமைக் காவலர் (Head Constable) | சட்டையின் மேற்கையில் மூன்று பட்டை ஆங்கில எழுத்து V வடிவில் இருக்கும் |  |
| முதல்நிலைக் காவலர் (PC-I) | சட்டையின் மேற்கையில் இரண்டு பட்டை ஆங்கில எழுத்து V வடிவில் இருக்கும் |  |
| இரண்டாம்நிலைக் காவலர் (PC-II) | பட்டை எதுவுமில்லை. | } |
# தமிழ்நாடு காவல்துறை

## தமிழகத்தில் குற்றங்கள்

தமிழகத்தில் கடந்த மூன்று வருடங்களாகக் குற்றங்கள் குறைந்து வருவதாகக் காவல்துறை தெரிவிக்கின்றது.  
| வ.எண் | குற்றம் | 2001 | 2002 | 2003 | 2004 | 2005 | 2006 | 2007 | 2008 | 2009 |
| --- | --- | --- | --- | --- | --- | --- | --- | --- | --- | --- |
| 1 | கொலை | 1594 | 1647 | 1487 | 1389 | 1365 | 1273 | 1521 | 1630 | 1644 |
| 2 | ஆதாயத்திற்காகக் கொலை | 81 | 75 | 104 | 73 | 74 | 89 | 102 | 105 | 123 |
| 3 | குழுக் கொள்ளை | 158 | 178 | 95 | 72 | 73 | 95 | 88 | 100 | 97 |
| 4 | வழிப்பறி | 669 | 650 | 514 | 464 | 437 | 450 | 495 | 662 | 1144 |
| 5 | வீட்டில் கொள்ளை | 5957 | 5532 | 4849 | 4147 | 3738 | 3300 | 3717 | 3849 | 4221 |
| 6 | திருட்டு | 16940 | 18614 | 18213 | 17530 | 15851 | 13651 | 13217 | 15019 | 15712 |
| 7 | மொத்தம் | 25399 | 26696 | 25262 | 23675 | 21538 | 18859 | 19140 | 21365 | 22941 |
# தமிழ்நாடு காவல்துறை

## காவல்துறையில் பெண்கள்

இந்தியாவிலேயே தமிழக காவல்துறையில் தான் அதிக பெண் காவலர்கள் பணிபுரிகிறார்கள். தமிழக முதல்வராக ஜெயலலிதா (*1991–1996*) இருந்த போது பெண்களுக்கெதிரான குற்றங்களைக் கட்டுப்படுத்தவும், வரதட்சணைக் கொடுமையை ஒழிக்கவும் பெண் காவலர்கள் மட்டுமே பணியாற்றும் *அனைத்து மகளிர் காவல் நிலையங்கள்* தமிழ்நாடு முழுவதும் தொடங்கப்பட்டன. பின்னர் ஜெயலலிதா முதல்வராக (*2003–2006*) இருந்த போது பெண்கள் மட்டுமே உள்ள *சிறப்பு பெண்கள் ஆயுதப்படை* தொடங்கப்பட்டது
# தமிழ்நாடு காவல்துறை

## காவலர் பயிற்சிக் கல்லூரி

காவலர்களுக்குப் பயிற்சி அளிக்க *காவலர் பயிற்சிக் கல்லூரி (Police training college)* சென்னை அசோக்நகரில் அமைந்துள்ளது. இங்குக் காவலர் பணிக்குத் தேர்வு செய்யப்பட்டவர்கள் பயிற்சியில் அமர்த்தப்படுவார்கள். மேலும் காவல்துறை அதிகாரிகளுக்கான பயிற்சியும் இங்கு நடத்தப்படுகிறது.
# தமிழ்நாடு காவல்துறை

## போதைப்பொருள் நுண்ணறிவுப் பணியகம், தமிழ்நாடு

போதைப்பொருள் நுண்ணறிவுப் பணியகம், தமிழ்நாட்டில் போதை மருந்துகள், கள்ளச் சாராயம், பாக்குடன் கலந்த புகையிலைப் பொருட்களின் நடமாட்டத்தைக் கண்காணிக்கவும், போதை விற்பனையை தடுக்கவும் செயல்படுகிறது. இது தமிழ்நாடு காவல்துறையின் ஒரு சிறிய பிரிவாகும். இதன் தலைவராக சென்னை குற்றப்பிரிவின் உதவி தலைமை காவல் இயக்குநர் ஆவார்.
# தமிழ்நாடு காவல்துறை

## போதைப்பொருள் நுண்ணறிவுப் பணியகம், தமிழ்நாடு

### போதைப்பொருள் நுண்ணறிவுப் பணியகத்தின் பலம்

தற்போது மாநில போதைப்பொருள் நுண்ணறிவுப் பணியகமானது ஒரு காவல் உதவி தலைமை காவல் அதிகாரி (டி ஐ ஜி) தலைமையில் செயல்படுகிறது. அவருக்கு உதவிட ஒரு காவல்துறை கண்காணிப்பாளர், 1 கூடுதல் காவல் கண்காணிப்பாளர், 12 துணை காவல் கண்காணிப்பாளர்கள், 16 ஆய்வாளர்கள், 17 துணை-ஆய்வாளர்கள் மற்றும் 126 இதர காவலர்கள் உள்ளனர். இதன் அலகுகள் ஒரு ஆய்வாளர் தலைமையில் செயல்படுகிறது. ஒரு அலகில் 1 முதல் 4 மாவட்டங்கள் கொண்டுள்ளது.  
தற்போது மாநிலத்தில் 15 போதைப்பொருள் நுண்ணறிவுப் பணியக அலகுகள் இயங்கி வருகிறது. இப்பிரிவுகளுக்கு உதவி காவல் கண்காணிப்பாளர் மற்றும் காவல் ஆய்வாளர்கள் தலைமை தாங்குகிறார்கள்.
# தமிழ்நாடு காவல்துறை

## போதைப்பொருள் நுண்ணறிவுப் பணியகம், தமிழ்நாடு

### போதைப்பொருள் நுண்ணறிவுப் பணியகத்தின் நோக்கங்கள்

1985 போதைப் பொருள் மற்றும் மனநல மருந்துப் பொருட்கள் சட்டத்தை திறம்பட அமலாக்கத்தின் மூலம் போதைப்பொருள் அச்சுறுத்தலைத் தடுப்பதற்கும், போதைப்பொருள் மற்றும் சைக்கோட்ரோபிக் பொருட்களின் கடத்தலைக் கட்டுப்படுத்துவதற்குமான சிறப்பு முகமை இதுவாகும். போதைப்பொருள் நுண்ணறிவுப் பணியகத்தின் முக்கிய நோக்கம் போதைப் பொருட்கள் தொடர்பான உளவுத் தகவல்களைச் சேகரித்து, விற்பனை தொடர்பான தகவல்களை அமைப்பதாகும். , போதைப் பொருட்களைக் கொண்டு செல்வது மற்றும் வளர்ப்பது மற்றும் போதைப்பொருள் கடத்தல்காரர்களுக்கு எதிராக நடவடிக்கை எடுத்தல் மற்றும் தீவிர சோதனை நடத்துதல், கடத்தல் பொருட்களை பறிமுதல் செய்தல் மற்றும் குற்றம் சாட்டப்பட்டவர்களை கைது செய்தல் ஆகும். ராமேஸ்வரம், தூத்துக்குடி, திருச்செந்தூர், கன்னியாகுமரி போன்ற கடலோரப் பகுதிகள் வழியாக இந்திய மீனவர்கள், இலங்கை வம்சாவளியைச் சேர்ந்த இந்தியர்கள் போதைப்பொருள் கடத்தல் இராமநாதபுரம், நாகப்பட்டினம் மற்றும் தூத்துக்குடி போதைப்பொருள் நுண்ணறிவுப் பணியகத்தால் கட்டுப்படுத்தப்படுகிறது. மேலும் வனத்துறை அதிகாரிகளுடன் இணைந்து, காடுகளில் உருவாகும் சட்டவிரோத கஞ்சா போன்ற பயிர்களை பயிரிடுவதை ஒழிக்க நடவடிக்கை எடுப்பர்.
# தமிழ்நாடு காவல்துறை

## போதைப்பொருள் நுண்ணறிவுப் பணியகம், தமிழ்நாடு

### போதைப்பொருள் நுண்ணறிவுப் பணியகத்தின் செயல்பாடுகள்

கடந்த 2019, 2020 & 2021 ஆண்டுகளில் தமிழகத்தின் போதைப்பொருள் நுண்ணறிவுப் பணியகப் பிரிவுகள் போதைப் பொருள் கடத்தல் தொடர்பாக 2541 வழக்குகளில் 2948 பேர் குற்றம் சாட்டப்பட்டு கைது செய்யப்பட்டுள்ளனர். உலர் கஞ்சா 16068, பச்சை கஞ்சா 2949 கிலோ கிராம், ஹெராயின் 2.439 கிலோ கிராம், கெட்டமைன் 7.439 கிலோ கிராம் அபின் 4.100 கிலோ, எல்.எஸ்.டி அஞ்சல் தலைகள் 0.053 கிலோ கிராம் மெத்தம்பெட்டமைன் 85.118 கி.கி., ஹஷிஷ் எண்ணெய் 1.002 கிலோ கிராம் சராஸ் 27.220 கிலோ கிராம கைப்பற்றியுள்ளனர்.  
போதைப்பொருள் குற்றவாளிகளின் அடிக்கடி நடவடிக்கைகளைத் தடுக்க, அவர்கள் தமிழ்நாடு BDGIFSSV சட்டம் 1982இன் கீழ் தடுத்து வைக்கப்பட்டுள்ளனர். கடந்த மூன்று ஆண்டுகளாக 47 போதைப்பொருள் குற்றவாளிகள் இந்தச் சட்டத்தின் கீழ் தடுத்து வைக்கப்பட்டுள்ளனர்.  
பள்ளி/கல்லூரி மாணவர்கள் மற்றும் பொதுமக்களிடையே போதைப்பொருள் விழிப்புணர்வு நிகழ்ச்சிகள் நடத்த்தி, போதைப்பொருட்களால் ஏற்படும் உடல்நல பாதிப்புகள் குறித்து விழிப்புணர்வு ஏற்படுத்துகிறது. போதைப்பொருள் மற்றும் சைக்கோட்ரோபிக் போதைப்பொருட்களின் சட்டவிரோத கடத்தலுக்கு எதிராக பொதுமக்களிடையே விழிப்புணர்வை ஏற்படுத்த, ஒவ்வொரு ஆண்டும் சூன் 26ஆம் தேதி சர்வதேச போதைப்பொருள் துஷ்பிரயோகம் மற்றும் சட்டவிரோத கடத்தலுக்கு எதிரான சர்வதேச தினமாக கடைபிடிக்கப்படுகிறது.  
நீதிமன்றங்களால் தீர்க்கப்பட்ட வழக்குகளில் தொடர்புடைய பறிமுதல் செய்யப்பட்ட போதைப் பொருட்களை அழிக்க சிறப்பு முயற்சிகளை எடுத்துள்ளது. ஆந்திரா மற்றும் ஒடிசாவில் இருந்து தமிழகத்திற்கு கஞ்சா வருவதை குறைக்க, இக்குழுவின் தலைவராக, சென்னை குற்றப்பிரிவு உதவி தலைமை காவல் இயக்குநர் தலைமையின் கீழ் ஒவ்வொரு ஆண்டும் ஒருங்கிணைந்த ஒருங்கிணைப்புக் குழு அமைக்கப்படுகிறது. போதைப்பொருள் கடத்தல்காரர்கள் தகவமைத்துக் கொள்ளக்கூடியவர்கள் மற்றும் பாதைகளை மாற்றுவதன் மூலமும் போக்குவரத்து முறைகளை மாற்றுவதன் மூலமும் தடை வெற்றிக்கு எதிர்வினையாற்றுகின்றனர். தமிழ்நாட்டின் ராமேஸ்வரம், தூத்துக்குடி, திருச்செந்தூர், கன்னியாகுமரி போன்ற கடலோரப் பகுதிகளில் போதைப்பொருள் கடத்தல் நடைபெறுகிறது. இதில் இந்திய மீனவர்கள், இலங்கையர், வணிகர்கள் முக்கியப் பங்கு வகிக்கின்றனர். போதைப்பொருள் நுண்ணறிவுப் பணியகத்தினர் வனத்துறை, கடலோர காவல்படை மற்றும் பல போன்ற பிற அமலாக்க நிறுவனங்களுடன் ஒருங்கிணைத்து, போதைப்பொருள் கடத்தலின் பிற வழிகளைத் தடைசெய்கின்றனர்.
# தமிழ்நாடு காவல்துறை

## விமர்சனங்கள்

தமிழ்நாடு காவல்துறை மீது மனித உரிமை மீறல்கள், நீதித்துறைக்கு அப்பாற்பட்ட கொலைகள், இலஞ்ச ஊழல் பரவல், அரசியல் மயமாக்கம் எனப் பல குற்றச்சாட்டுகள் முன்வைக்கப்பட்டுள்ளன.
2015 ஆம் ஆண்டு மார்ச்சு மாதம் 27 ஆம் திகதி சென்னை உயர் நீதிமன்றம் பிறப்பித்த உத்தரவில் காவல் நிலையங்களில் புகார் செய்யும்போது அதைப் பதிவு செய்யாத காவலர்கள் மீது, வழக்கு பதியலாம் என்று காவல்துறையின் தலைமை இயக்குநருக்கு 8 கட்டளைகளைக் கொடுத்துள்ளது. தமிழகத்தில் தொடர்ந்து அரங்கேறிவரும் காவல்நிலையத்தில் விசாரணையின் போது நடக்கும் கொலைகள் காவல்துறைக்கு ஒரு பின்னடைவாக உள்ளது. காவல் நிலையத்தில் *விசாரணையின் போது காணொளி எடுக்கக்கூடாது என்ற சட்டம் எதுவும் கிடையாது* என குஜராத் உயர்நீதிமன்ற நீதிபதி நிர்ஜா தேசாய் தெரிவித்துள்ளார்.
# தமிழ்நாடு காவல்துறை

## ஆதாரம்

- தமிழகக் காவல் துறை இணையம்
# 2 யோவான் (நூல்)

**2 யோவான்** அல்லது **யோவான் எழுதிய இரண்டாம் திருமுகம்** (*Second Letter [Epistle] of John*) என்னும் நூல் கிறித்தவ விவிலியத்தின் இரண்டாம் பகுதியாகிய புதிய ஏற்பாட்டில் இருபத்து நான்காவது நூலாக அமைந்துள்ளது . மூல மொழியாகிய கிரேக்கத்தில் இந்நூலின் பெயர் Epistole Ioannou B (Επιστολή Ἰωάννου βʹ) எனவும் இலத்தீன் மொழிபெயர்ப்பில் Epistula II Joannis எனவும் உள்ளது.  
பழைய தமிழ் மொழிபெயர்ப்பில் இம்மடல் *அருளப்பர் எழுதிய இரண்டாம் நிருபம்* என்றிருந்தது. யோவான் என்னும் பெயரே ஆங்கிலத்தில் John என்று வழங்கப்படலாயிற்று.  
**யோவான் எழுதிய இரண்டாம் திருமுகம்** 13 வசனங்களை மட்டுமே கொண்ட மிகச் சிறிய திருமுகம். இது "தேர்ந்தெடுக்கப்பட்ட பெருமாட்டிக்கு" எழுதப்பட்டுள்ளது. "பெருமாட்டி" என்பது ஒரு தனிப்பட்ட திருச்சபையைக் குறிப்பதாகும். இப்பெருமாட்டிக்கு வேறொரு சகோதரியும் உள்ளார். இச்சகோதரி வேறொரு சபையைக் குறித்து நிற்கிறார்.
# 2 யோவான் (நூல்)

## 2 யோவான் திருமுகத்தின் ஆசிரியர்

இத்திருமுகத்தின் ஆசிரியர் தாம் ஒரு மூப்பர் எனச் சொல்லுக் கொள்கிறார். கிறிஸ்தவச் சபைகளில் மூப்பர்கள் தலைமைப்பணி ஆற்றி வந்தார்கள். இம்மூப்பரது பெயர் குறிப்பிடப்படாததால், இவர் அக்காலத்தில் நன்கு அறிமுகமான ஒருவராக இருந்திருக்க வேண்டும்.  
இத்திருமுகத்தை யோவான் எழுதினார் என மரபு கூறினாலும், அவர் சீடர் ஒருவர் இதனை எழுதியிருக்க வேண்டும் என அறிஞர்கள் கருதுகின்றனர். 1 யோவான் எழுதப்பட்ட காலத்திலேயே இத்திருமுகம் எழுதப்பட்டிருக்க வேண்டும்.
# 2 யோவான் (நூல்)

## 2 யோவான் திருமுகத்தின் நோக்கமும் உள்ளடக்கமும்

திருமுக ஆசிரியரான மூப்பர் திருச்சபைக்கு எச்சரிக்கை விடுக்கிறார். தவறான போதனையின் அடிப்படையில் பிரிந்து சென்றோர் கிறிஸ்து மனிதரானதை ஏற்றுக் கொள்வதில்லை; தாங்கள் முன்னேறியவர்கள் என இவர்கள் கூறிக்கொண்டாலும், அந்த முன்னேற்றம் கிறிஸ்தவக் கொள்கையின் எல்லையை மீறிய செயலாகும்; இப்படிப்பட்டவர்களைக் கிறிஸ்தவர்கள் வரவேற்கக்கூடாது என்கிறார் ஆசிரியர். ஒருவர் மற்றவருக்கு அன்பு செலுத்தி இயேசுவைப் பற்றிய வரலாற்று உண்மைகளை உறுதியாகச் சார்ந்து நிற்க வேண்டும் என அவர் அறிவுறுத்துகிறார்.
# 2 யோவான் (நூல்)

## 2 யோவான் திருமுகத்திலிருந்து ஒரு பகுதி

**2 யோவான் 4-8**  
"தந்தையிடமிருந்து நாம் பெற்ற கட்டளைப்படி,  
உம்முடைய பிள்ளைகளுள் சிலர் உண்மைக்கேற்ப நடப்பது கண்டு நான் பெருமகிழ்ச்சியுற்றேன்.  
பெருமாட்டியே, நான் இப்பொழுது உம்மிடம் கேட்டுக்கொள்வது இதுவே:  
ஒருவர் மற்றவரிடம் அன்பு செலுத்துவோம்.  
இதை நான் ஒரு புதிய கட்டளையாக எழுதவில்லை.  
இது தொடக்கத்திலிருந்தே நமக்குள்ள கட்டளை.  
நாம் அவருடைய கட்டளைப்படி வாழ்வதில் அன்பு அடங்கியுள்ளது;  
அந்தக் கட்டளை நீங்கள் தொடக்கத்திலிருந்து கேட்டறிந்ததுதான்;  
அதைக் கடைப்பிடித்து வாழுங்கள்.  
ஏனெனில் ஏமாற்றுவோர் பலர் உலகில் தோன்றியுள்ளனர்.  
இயேசு கிறிஸ்து மனிதராக வந்தவர் என்னும் உண்மையை இவர்கள் எற்றுக்கொள்வதில்லை.  
இவர்களே ஏமாற்றுவோர், எதிர்க் கிறிஸ்துகள்.  
உங்கள் உழைப்பின் பயனை இழந்துவிடாமல்  
முழுக் கைம்மாறு பெற்றுக் கொள்ளக் கவனமாயிருங்கள்."
# 2 யோவான் (நூல்)

## 2 யோவான் திருமுகத்தின் உட்பிரிவுகள்

</div>  
| பொருளடக்கம் - பகுதிப் பிரிவு | வசனங்கள் பிரிவு | 1995 திருவிவிலியப் பதிப்பில் பக்க வரிசை |  |
| --- | --- | --- | --- |
| 1. முன்னுரை | வச 1-3 | 462 |  |
| 2. அன்பின் மேன்மை | வச 4-6 | 462 |  |
| 3. எதிர்க்கிறிஸ்துகள் பற்றிய எச்சரிக்கை | வச 7-11 | 462 |  |
| 4. முடிவுரை | வச 12-13 | 462 | } |
# கோயம்புத்தூர் மாநகரக் காவல்

**கோயம்புத்தூர் மாநகரக் காவல்** (*Coimbatore City Police (CCP)*) அல்லது **கோவை மாநகரக் காவல்** என்பது தமிழ்நாடு காவல் துறையின் கோயம்புத்தூர் மற்றும் கோயம்புத்தூரின் புறநகரான போத்தனூர் பகுதிகளில் தன் செயல் எல்லையைக் கொண்டு சட்டம் மற்றும் ஒழுங்கு, குற்றத் தடுப்புப் பணிகளில் ஈடுபடும் ஒரு காவல் பிரிவு ஆகும்.
# கோயம்புத்தூர் மாநகரக் காவல்

## அதிகாரக் கட்டமைப்பு

இவ்வமைப்பு நேரடியாக இந்திய காவல் பணி (இ. கா. ப.) தேர்வு பெற்று காவல் கண்காணிப்பாளர் (Superintendent of Police - SP) பணி அல்லது அதற்குச் சமமான பணியில் அனுபவம் பெற்று, பதவி உயர்வில் வரும் 'ஆணையாளர்' (Commissioner of Police -COP) ஒருவரால் நிருவகிக்கப்படுகிறது. இந்த ஆணையாளருக்குக் கீழ் துணை ஆணையாளர் (தலைமையிடம்), துணை ஆணையாளர் (சட்டம் & ஒழுங்கு), துணை ஆணையாளர் (குற்றத் தடுப்பு) துணை ஆணையாளர் (போக்குவரத்து) என்று காவல் கண்காணிப்பாளர் தகுதியில் துணை ஆணையாளர்கள்(Deputy Commissioners - DC) இருப்பர். அவர்களுக்குக் கீழ் துணைக் காவல் கண்காணிப்பாளர் தகுதியில் உதவி ஆணையாளர்கள்(Assistant Commissioners- AC) இருப்பர்.  
உதவி ஆணையாளர்களுக்குக் கீழ் ஆய்வாளர்கள் (Inspectors) இருப்பர். இந்த ஆய்வாளர்கள் பொறுப்பில் தான் காவல் நிலையங்கள் இருக்கும். இவர்களுக்குக் கீழ் உதவி ஆய்வாளர்கள் (Sub Inspectors) மற்றும் தலைமைக் காவலர்கள் (H.C.), எழுத்தர், காவலர்கள் (PC) மற்றும் ஓட்டுனர்கள் இருப்பர்.
# 3 யோவான் (நூல்)

**3 யோவான்** அல்லது **யோவான் எழுதிய மூன்றாம் திருமுகம்** (*Third Letter [Epistle] of John*) என்னும் நூல் கிறித்தவ விவிலியத்தின் இரண்டாம் பகுதியாகிய புதிய ஏற்பாட்டில் இருபத்து ஐந்தாவது நூலாக அமைந்துள்ளது . மூல மொழியாகிய கிரேக்கத்தில் இந்நூலின் பெயர் Epistole Ioannou γ (Επιστολή Ἰωάννου γʹ) எனவும் இலத்தீன் மொழிபெயர்ப்பில் Epistula III Joannis எனவும் உள்ளது.  
பழைய தமிழ் மொழிபெயர்ப்பில் இம்மடல் *அருளப்பர் எழுதிய மூன்றாம் நிருபம்* என்றிருந்தது. யோவான் என்னும் பெயரே ஆங்கிலத்தில் John என்று வழங்கப்படலாயிற்று.  
**யோவான் எழுதிய மூன்றாம் திருமுகம்** 15 வசனங்களை மட்டுமே கொண்ட ஒரு மிகச் சிறிய திருமுகம். இத்திருமுகம் காயு என்னும் தனி நபருக்கு எழுதப்பட்டுள்ளது. இறையியல் கருத்துக்கள் இத்திருமுகத்தில் இல்லை. எனினும் தொடக்க காலத் திருச்சபை வாழ்வைப் புரிந்துகொள்ள இது பெரிதும் உதவுகிறது..
# 3 யோவான் (நூல்)

## 3 யோவான் திருமுகத்தின் ஆசிரியர்

இத்திருமுகம் மூப்பர் ஒருவரால் எழுதப்பட்டது. மூப்பரின் பெயர் கொடுக்கப்படவில்லை.
# 3 யோவான் (நூல்)

## 3 யோவான் திருமுகத்தின் சூழல், நோக்கம், உள்ளடக்கம்

இத்திருமுகத்தின் பெறுநர் காயு, கிறிஸ்தவ மறைப் பணியாளர்களை வரவேற்று விருந்தோம்பி வந்தார். அவர் தெமேத்திரியு என்பவரையும் ஏற்றுக்கொள்ள வேண்டும் என வேண்டுகோள் விடுக்கிறார் ஆசிரியர்.  
தியோத்திரபு என்பவர் இந்த மூப்பர் அனுப்பும் கடிதத்தையோ அவர் அனுப்பும் ஆள்களையோ ஏற்றுக்கொள்வதில்லை. அவர் கொள்கையளவில் மூப்பரிடமிருந்து மாறுபட்டவராக அல்லது மூப்பரின் தலைமையை ஏற்றுக்கொள்ளாதவராக இருந்திருக்க வேண்டும்.  
இத்திருமுகம் தொடக்க காலக் கிறிஸ்தவ நிலையை ஓரளவு சுட்டிக்காட்டுகிறது. தொடக்க காலத் திருச்சபையின் அதிகார அமைப்பையும் சபைகளின் தனித்தன்மையையும் இத்திருமுகம் எடுத்துக் காட்டுகிறது. சில மூப்பர்கள் பிற சபைகள் மீதும் அதிகாரம் கொண்டு விளங்கினாலும், நாள் செல்லச் செல்ல ஒரு சபையின் மூப்பர் இன்னொரு சபையின் மீது செலுத்தும் அதிகாரம் வரவேற்கப்படவில்லை என்பதை இது காட்டுகிறது. தியோத்திரபுவின் சிக்கலைத் தாமே நேரில் வந்து தீர்க்கப்போவதாகக் கூறுகிறார் ஆசிரியர்.
# 3 யோவான் (நூல்)

## 3 யோவான் திருமுகத்திலிருந்து ஒரு பகுதி

**3 யோவான் 4-8, 11**  
"அன்பார்ந்த காயுவுக்கு மூப்பனாகிய நான் எழுதுவது:  
உம்மிடம் நான் உண்மையாக அன்பு செலுத்துகிறேன்.  
அன்புக்குரியவரே, நீர் ஆன்ம நலத்தோடிருப்பது போல்  
உடல் நலத்தோடு இருக்கவும் அனைத்தும் இனிதே நிகழவும் வேண்டுகிறேன்.  
நீர் உண்மையைப் பற்றிநின்று அதற்கேற்ப வாழ்ந்து வருகிறீர்  
என்று சகோதரர்கள் உம்மைக் குறித்துச் சான்று கூறியபோது நான் பெருமகிழ்ச்சியடைந்தேன்;  
என் பிள்ளைகள் உண்மைக்கேற்ப வாழ்ந்து வருகிறார்களெனக் கேள்விப்படுவதைவிட  
மேலான பெரு மகிழ்ச்சி எனக்கு இல்லை.  
அன்பார்ந்தவரே, நீர் சகோதரர்களுக்கு,  
அதுவும் அறிமுகமில்லாச் சகோதரர்களுக்குச் செய்தவற்றையெல்லாம் பார்க்கும்போது  
நீர் நம்பிக்கைக்குரியவர் என்பது தெளிவாகிறது.  
அவர்கள் திருச்சபையின் முன்னிலையில் உமது அன்பைக் குறித்துச் சான்று பகர்ந்தார்கள்.  
எனவே நீர் அவர்களைக் கடவுளுக்கு உகந்தமுறையில் வழியனுப்பிவைத்தால் நல்லது.  
ஏனெனில் அவர்கள் கிறிஸ்துவுக்காகப் பயணம் மேற்கொண்டவர்கள்.  
பிற மக்களிடமிருந்து அவர்கள் வழியில் எதையும் பெற்றுக் கொள்ளவில்லை.  
இத்தகையோருக்கு உதவுவது நமது கடமை.  
இவ்வாறு, உண்மைக்காக உழைக்கும் அவர்களின் உடன் உழைப்பாளர் ஆகிறோம்...  
அன்பார்ந்தவரே, தீமையைப் பின்பற்ற வேண்டாம்; நன்மையையே பின்பற்றும்.  
நன்மை செய்வோர் கடவுளிடமிருந்து பிறந்தவர்கள்.  
தீமை செய்வோர் கடவுளைக் கண்டதில்லை."
# 3 யோவான் (நூல்)

## 3 யோவான் திருமுகத்தின் உட்பிரிவுகள்

</div>  
| பொருளடக்கம் - பகுதிப் பிரிவு | அதிகாரம் - வசனம் பிரிவு | 1995 திருவிவிலியப் பதிப்பில் பக்க வரிசை |
| --- | --- | --- |
| 1. முன்னுரை (வாழ்த்து) | வச 1-4 | 464 |
| 2. காயுவுக்குப் பாராட்டும் பரிந்துரையும் | வச 5-8 | 464 |
| 3. தியோத்திரபு கண்டிக்கப்படல் | வச 9-10 | 464 |
| 4. திமேத்திரியுவுக்கு நற்சான்று | வச 11 - 12 | 464 |
| 5. முடிவுரை | } |  |
# கோயம்புத்தூர் மாவட்டக் காவல்

கோயம்புத்தூர் மாவட்டக் காவல் அல்லது கோவை மாவட்டக் காவல் என்பது தமிழ்நாடு காவல் துறையின் கோயம்புத்தூர் மாவட்டக் காவல் பிரிவு ஆகும். இது கோயம்புத்தூர் மாநகர் மற்றும் கோயம்புத்தூர் புறநகர் பகுதியான போத்தனுரைத் தவிர்த்து மாவட்டம் முழுமையிலும் தன் செயல் எல்லையைக் கொண்டுள்ளது. நேரடியாக இந்தியக் காவல் பணிக்குத் தேர்வான அல்லது இந்தியக் காவல் பணி தகுதி வழங்கப்பட்ட ஒரு காவல் கண்காணிப்பாளரால் (Superintendent of Police SP) நிருவகிக்கப்படுகிறது. காவல் கண்காணிப்பாளருக்குக் கீழே இரு கூடுதல் துணைக் காவல் கண்காணிப்பாளர்களும் (Additional Deputy Superintendent of Police ADSP) இரு துணைக் காவல் கண்காணிப்பாளர்களும் பணிபுரிகின்றனர். கோயம்புத்தூர் மாவட்டக் காவல் அலுவலகம் (DPO) கோயம்புத்தூர் மாநகரில் ஸ்டேட் பேங்க் சாலையில், மாவட்ட ஆட்சியர் அலுவலகத்தின் அருகில் செயல்படுகிறது.  
வால்பாறை, பெரியநாயக்கன் பாளையம், பேரூர், பொள்ளாச்சி ஆகிய இடங்களில் துணைக் காவல் கண்காணிப்பு அலுவலகங்கள் செயல்படுகின்றன. இவ்வலுவலகங்களில் துணைக் காவல் கண்காணிப்பாளர்கள்(DSP) செயல்படுகிறார்கள். ஆய்வாளர்களாகப் பணி புரிந்து பணி மூப்பு அடிப்படையில் பதவி உயர்வு பெற்றவர்களும், தமிழ் நாடு அரசுப் பணியாளர் தேர்வாணையத்தால் தமிழ் நாடு அரசுப் பணியாளர் தேர்வாணையம் நேரடியாகத் தெரிவு செய்யப்பட்டவர்களும் இப் பதவிகளை வகிக்கின்றனர்.  
இந்தத் துணைக் காவல் கண்காணிப்பாளர்களுக்குக் கீழ் பல காவல் நிலையங்கள் செயல்படுகின்றன. இக்காவல் நிலையங்களில் ஆய்வாளர்கள், தலைமைக் காவலர்கள், எழுத்தர்கள், காவலர்கள், ஓட்டுனர்கள் ஆகியோர் பணிபுரிகின்றனர்.  
மாவட்டக் காவல் அலுவலகத்தில் அமைச்சுப் பணியாளர்களும் பணிபுரிகின்றனர். இவர்களுடைய பணிகளில், காவல் கண்காணிப்பாளரின் நேர்முக உதவியாளரில் தொடங்கி, உதவியாளர் வரை பல்வேறு பணி நிலைகள் உள்ளன. இப்பணியாளர்களில் வேலை வாய்ப்பு அலுவலகத்தில் பதிவு செய்தவர்கள், தமிழ் நாடு அரசுப் பணியாளர் தேர்வாணையத்தின் வாயிலாகத் தேர்வு பெற்றவர்கள், மற்றும் காவல் பணியில் இருக்கும் பொழுது உயிர் நீத்தோரின் வாரிசு அடிப்படையில் தகுந்த கல்வித்தகுதியுடன் பணியமர்த்தப்பட்டவர்கள் ஆகியோர் அடங்குவர்.  
கோயம்புத்தூர் மாவட்டக் காவல் வலை தள முகவரி: http://coimbatoredistrictpolice.com/
# இலங்கையில் தேர்தல்கள்

**இலங்கையில் தேர்தல்கள்** பல கட்டங்களில் நடத்தப்படுகின்றன. அரசுத்தலைவர் (சனாதிபதி) தேர்தல், நாடாளுமன்றத் தேர்தல்கள் தேசிய அளவில் நடத்தப்படுகின்றன. இவற்றைவிட மாகாண சபை, உள்ளூராட்சி சபைகளுக்கான் தேர்தல்களும் நடைபெறுகின்றன. அனைத்துத் தேர்தல்களும் இலங்கைத் தேர்தல் ஆணையத்தால் நடத்தப்படுகின்றன.
# இலங்கையில் தேர்தல்கள்

## அரசுத்தலைவர் அல்லது சனாதிபதி

அரசுத்தலைவர் அல்லது சனாதிபதி ஐந்தாண்டு காலத்திற்கு உடனடி-வாக்கெடுப்பு மூலம் நேரடியாகத் தேர்ந்தெடுக்கப்படுகிறார். வாக்காளர்கள் மூன்று வேட்பாளர்களை வரிசைப்படுத்துகிறார்கள். முதல் சுற்று வாக்கெடுப்பில் எந்த வேட்பாளரும் பெரும்பான்மை (50% இற்கும் அதிகமான வாக்குகள்) பெறவில்லை என்றால், வெற்றியாளரைத் தீர்மானிக்க முதல் விருப்பத்தேர்வு வேட்பாளர் நீக்கப்பட்ட வாக்குகளிலிருந்து இரண்டாவது, மூன்றாவது விருப்பத்தேர்வுகள் பயன்படுத்தப்படும். 2024 தேர்தலில் மட்டுமே முதல் முறையாக இரண்டாம் கட்ட வாக்கெடுப்பின் மூலம் அரசுத்தலைவர் தேர்ந்தெடுக்கப்பட்டார்.
# இலங்கையில் தேர்தல்கள்

## நாடாளுமன்றம்

**நாடாளுமன்றத்தில்** 225 உறுப்பினர்கள் உள்ளனர், ஐந்தாண்டு காலத்திற்கு தேர்ந்தெடுக்கப்பட்ட 196 உறுப்பினர்கள் விகிதாசாரப் பிரதிநிதித்துவத் தேர்தல் முறையின் மூலம் பல-தொகுதி தேர்தல் மாவட்டங்களில் தேர்ந்தெடுக்கப்படுகின்றனர். அங்கு ஒவ்வொரு கட்சிக்கும் மொத்த வாக்குகளின் விகிதத்தின்படி ஒவ்வொரு மாவட்டத்திற்கும் ஒதுக்கீட்டில் இருந்து பல இடங்கள் ஒதுக்கப்படுகின்றன. தேசியப் பட்டியல் என்று அழைக்கப்படும் ஏனைய 29 பேர் நாடளாவிய ரீதியில் கட்சி பெறும் விகிதாசார வாக்குகளின்படி ஒவ்வொரு கட்சியின் செயலாளராலும் நியமிக்கப்படுகின்றனர்.
# இலங்கையில் தேர்தல்கள்

## உள்ளூராட்சி சபைகள்

இலங்கையில் உள்ளூராட்சி சபைகள்:
- மாநகர சபைகள்
- நகர சபைகள்
- பிரதேச சபைகள்
ஆகியவற்றிற்கான உறுப்பினர்கள் மக்களால் தெரிவு செய்யப்படுகின்றனர்.
# குழூஉக்குறி

**குழூஉக்குறி** என்பது ஒரு குறிப்பிட்ட துறையைச் சேர்ந்தவர் அல்லது ஒரு குறிப்பிட்ட குழுவினர் தங்களுக்குள் மட்டும் பொருள் விளங்கிக் கொள்ளும் படியாகப் பயன்படுத்தும் சொற்கள் ஆகும். இது தகுதிச் சொல் வழக்கின் மூவகைகளுள் ஒன்று. மங்கலம் மற்றும் இடக்கர் அடக்கல் இதர இரண்டாகும். யானைப் பாகர்கள், விவசாயிகள், வணிகர்கள், கலைஞர்கள், தமிழ் மருத்துவர் முதலியோர் பேசும் சில சொற்கள் அத்துறை சார்ந்தோருக்கே புரியும்.
# குழூஉக்குறி

## தமிழ்க் குழூஉக்குறிகளின் தனித்தன்மை

தமிழ்க் குழூஉக்குறிகள் யாவும் தூய தமிழாகவே இருக்கும். மற்ற திராவிட மொழிகளிலோ அது பெரும்பாலும் சமசுகிருதமாக இருக்கும். இது மற்ற திராவிட மொழிகளைப் போலன்றி தமிழுக்குரிய தனிச்சிறப்பு ஆகும்.
# தமிழ்நாடு அரசுப் பணியாளர் தேர்வாணையம்

**தமிழ்நாடு அரசுப் பணியாளர் தேர்வாணையம்** (*Tamil Nadu Public Service Commission*- TNPSC) என்பது தமிழக அரசுப் பணிக்குத் தேவையானவர்களை தகுந்த போட்டித் தேர்வுகள் வாயிலாகத் தேர்வு செய்ய ஏற்படுத்தப்பெற்ற ஒரு அரசு சார்ந்த அமைப்பு ஆகும். இது இந்தியாவில் மாநில அளவில் உருவாக்கப்பெற்ற முதல் தேர்வாணையமாகும். 1929இல் சென்னை மாகாண சட்டமன்றத்தில் நிறைவேற்றப்பெற்ற ஒரு சட்டத்தின் மூலம் ஒரு தலைவர் மற்றும் இரண்டு உறுப்பினர்களை கொண்டு உருவாக்கப்பெற்றது. அப்பொழுது இதன் பெயர் The Madras Service Commission. மாநில மறுசீரமைப்புக்குப் பின் 1957இல் இது மதராசு அரசுப் பணியாளர் தேர்வாணையம் (Madras Public Service Commission) என்று பெயர் மாற்றம் செய்யப்பெற்று, சென்னையைத் தலைமையிடமாகக் கொண்டு செயல்படத் தொடங்கியது. சென்னை மாநிலம் என்பது தமிழ்நாடு என மாற்றம் பெற்ற பிறகு இதுவும் தானாகவே ”தமிழ்நாடு அரசுப் பணியாளர் தேர்வாணையம்” என்று மாறிவிட்டது.
# தமிழ்நாடு அரசுப் பணியாளர் தேர்வாணையம்

## அமைப்பு

தமிழக அரசால் ஏற்படுத்தப் பெற்ற இத் தேர்வாணையம் ஒரு தலைவர், மற்றும் குறிப்பிட்ட அளவிலான உறுப்பினர்களைக் கொண்டு செயல்படுகிறது.
இவர்களின் பணிவிதிகள் தமிழ்நாடு அரசுப் பணியாளர் தேர்வாணையம் ஒழுங்குமுறை சட்டம்,1954 கீழ் வரையறுக்கப்பட்டுள்ளன.
# தமிழ்நாடு அரசுப் பணியாளர் தேர்வாணையம்

## பணிகள்

தேர்வாணையம் ஆற்ற வேண்டிய பணிகள் என்ன என்பதன் விவரங்கள் இந்திய அரசியலமைப்பு சட்டத்தின் பிரிவு 320-இல் குறிப்பிடப்பட்டுள்ளன. இந்திய அளவில் ஒன்றிய அரசுப்பணியாளர் தேர்வாணையம் செயல்படுவது போல் தமிழக அளவில் இது செயல்படுகிறது.
அரசு அலுவலகங்களில் உதவியாளர் முதல் வருவாய்க் கோட்டாட்சியர், வட்டாட்சியர், நகராட்சி ஆணையாளர், துணைக் காவல் கண்காணிப்பாளர், துணை ஆட்சியர் அல்லது இது போன்ற முதன்மைப் பணிகளுக்குத் தேவையானவர்களைத் தகுந்த போட்டித் தேர்வுகள் நடத்தி தேர்வு செய்யும் பணிகளைச் செய்கிறது.
# தமிழ்நாடு அரசுப் பணியாளர் தேர்வாணையம்

## தலைவர்

தமிழ்நாடு அரசு பணியாளர் தேர்வாணையத்தின் தலைவர் பதவிக்கு டாக்டர் பாலச்சந்திரன் இ. ஆ.ப கடந்த ஜூன் மாதம் ஓய்வு பெற்றார் அதன்பிறகு தற்போது வரை யாரும் நியமிக்கப்படவில்லை.
# தமிழ்நாடு அரசுப் பணியாளர் தேர்வாணையம்

## வெளி இணைப்பு

- தமிழ்நாடு அரசுப் பணியாளர் தேர்வாணையத்தின் அதிகாரப்பூர்வ இணைய தளம்
- தமிழ்நாடு அரசுப் பணியாளர் தேர்வாணையத்தின் விளக்கக் குறிப்பேடு
- தமிழ்நாடு அரசுப் பணியாளர் தேர்வாணைய தேர்விற்கான இலவச இணையதள பயிற்சி (online test for tnpsc exam)
- தமிழ்நாடு பொது விநியோக அமைப்பு
- TNPSC Updates
# இலங்கை அரசுத் தலைவர் தேர்தல், 1982

இலங்கை அரசியல் வரலாற்றில் **முதலாவது இலங்கை அரசுத் தலைவர் தேர்தல்** (சனாதிபதித் தேர்தல்) 1982.அக்டோபர் 20ம் திகதி நடைபெற்றது. இத்தேர்தலின் நியமனப்பத்திரங்கள் 1982 செப்டம்பர் 17ம் திகதி கொழும்பு மாநகர சபை மண்டபத்தில் காலை 8.00 மணி முதல் 11 மணிவரை தேர்தல் ஆணையாளர் திரு. சந்திரானந்த டி. சில்வா அவர்களினால் ஏற்றுக் கொள்ளப்பட்டன. அங்கீகரிக்கப்பட்ட அரசியல் கட்சிகளினூடாக 6 வேட்பாளர்கள் நியமனப்பத்திரங்களைத் தாக்கல் செய்தனர்.
# இலங்கை அரசுத் தலைவர் தேர்தல், 1982

## ஏற்றுக்கொள்ளப்பட்ட நியமனப் பத்திரங்கள்

- ஜே. ஆர். ஜெயவர்த்தனா  
(ஐக்கிய தேசியக் கட்சி)  
(யானை சின்னம்)
- எக்டர் கொப்பேக்கடுவ  
(இலங்கை சுதந்திரக் கட்சி)  
(கை சின்னம்)
- ரோகண விஜேவீர  
(மக்கள் விடுதலை முன்னணி)  
(மணி சின்னம்)
- கொல்வின் ஆர். டி சில்வா  
(லங்கா சமசமாஜக் கட்சி)  
(சாவி சின்னம்)
- வாசுதேவ நாணயக்கார  
(நவ சமசமாஜக் கட்சி)  
(குடை சின்னம்)
- குமார் பொன்னம்பலம்  
(அகில இலங்கை தமிழ் காங்கிரஸ்)  
(மிதிவண்டி சின்னம்)
# இலங்கை அரசுத் தலைவர் தேர்தல், 1982

## நிராகரிக்கப்பட்ட நியமனப் பத்திரங்கள்

இத்தேர்தலில்
- ஹேவாலயாகே கீர்த்திரத்தின
- முதியான்சே தென்னகோன்
- நீனா கெதரின் ஏஞ்சலா பெரேரா விஜேசூரிய
ஆகியோரும் சுயேட்சை வேட்பாளர்களாக நியமனப்பத்திரங்களை தாக்கல் செய்தனர். இருப்பினும் சட்ட ஏற்பாடுகளுக்கமைய இவர்களின் நியமனப் பத்திரங்கள் தேர்தல் ஆணையாளரினால் நிராகரிக்கப்பட்டன.